《次韵张子恭督兵衢州二首 其二》
元代·吴景奎

绣衣有缘志冲天，谈笑挥兵用命前。借箸留侯知有后，誓江祖逖勇居先。

一时蛇豕俱风靡，万灶貔貅解甲眠。如此贤劳端为国，咏歌当见太平年。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。